《开先寺观瀑布》
清代·方朝

客寻瀑布来，恰到云归处。层峦耸万叠，悬霤空中注。

白昼泻银潢，中天昭太素。逝者无终穷，千秋等朝暮。

古寺枕寒渊，苍崖喷长雾。蛟龙卜灵窟，形神洽幽趣。

洗心视听外，无言发清悟。

作者简介：清广东番禺人，居苏州，字东华，一字寄亭，晚号芬灵野人。方还弟。国学生。幼失明，十三四岁始愈。诗文与兄齐名，称广南二方，亦称吴中二方。有《勺园集》。